LidanRubinov/Halacha-QA huggingface dataset:
שאלה: אשכנז וספרד: אבותי גרו ליטא ונהגו מנהגי אשכנז כל השנים, אך כשסבי הגיע לארץ התחיל לנהוג מנהגי ספרד (חוץ מכיוון הנחת התפילין- כלפי פנים), וכך כמובן גם בניו שנולדו בארץ ונכדיו (-אני). האם עלי לנהוג מנהגי אשכנז כמו אבותי שנהגו כך כל הדורות או מנהגי ספרד כמו שנוהגת משפחתי בזמנים אלו?
תשובה: הדין של "אל תיטוש תורת אימך" מתייחס לכל אדם, ומשמעותו - אל תיטוש מנהגי עדתך אף על פי שהוריך נוהגים מנהגים אחרים. ולכן אף על פי שהוריך והורי הוריך נהגו כמנהג ספרד, אתה חייב לנהוג ולפסוק כמנהגי עדתך, יהודי אשכנז.
שאלה: ענית קדושה לפני סיום התפילה: האם אדם העומד בתפילת שמונה עשרה אחרי ברכת שים וכן אמר כבר את יהיו לרצון יכול לענות את כל הקדושה?
תשובה: מי שנוהג בדרך קבע לומר יהו לרצון מיד אחרי תפילת י"ח רשאי לענות את כל הקדושה. מי שאינו נוהג כך רשאי לענות ר קדוש קדוש וברוך כבוד
שאלה: מזוזות במפעל יצור: אני עובד במפעל ייצור שבו הבעלים של החברה גויים. במפעל ישנם כמות גדולה של מעבדות. המזוזות מאוד ישנות ולא נבדקו כבר הרבה מאוד זמן. רובם של העובדים הם יהודים וחלקם דתיים. איך צריך לנהוג במקרה שהבעלים אינם יהודים ואינם מעונינים לממן קניית מזוזות חדשות? קראתי הלכה שאומרת שאם במעבדה ישנו ריח חריף אין צורך לשים בו מזוזה. זה נכון? מה לעשות במעבדות שבמפעל?
תשובה: גויים פטורים ממזוזה. ריח חריף אינו פוטר ממזוזה אלא רק ריח רע
שאלה: כבוד אביו וכבוד חותנו: ראיתי שהרב כתב בבית המדרש שאדם צריך לקרוא לחותנו "אבא". כך פסק גם הרב ליאור ב"שאל את הרב" ואכן כך זכיתי לנהוג. לאחרונה התעוררה לי השאלה כיצד עלי לנהוג כאשר אבי וחותני נמצאים ביחד ואני צריך לקרוא לחותני, אם אקרא לו "אבא" אז אבי יבין שאני קורא לו. האם לקרוא לחותני בשמו הפרטי כדרך ששאר חתניו קוראים לו או שקיימת דרך אחרת?
תשובה: אפשר לקרוא לחותן "חותני" או "אבא של אשתי". עוד בנושא זה באתר.
שאלה: הנחת תפילין בלילה לצורך לימוד: האם מותר ללמד בלבד את בני להניח תפילין בלילה? אני חוזר מאוחר מהעבודה.
תשובה: ללמוד מותר מבלי לברך
שאלה: ברכה על שניצל טבעול: שניצל טבעול עם תירס וצימוקים - מה ברכתו?
תשובה: אם העיקר הוא התירס יש לברך בורא פרי האדמה
שאלה: מדע וגמרא: כיצד יש להתיחס למידע רפואי ומדעי המופיע בגמרא ומדרשים? האם מוכרח שהוא נכון או שסמכו על הידע שהיה אז והיום דברים השתנו?
תשובה: אכן נשתנו הטבעים. מדע הרפואה התפתח.וכבר הראשונים אסרו להשתמש בתרופות המוזכרות בתלמוד.
שאלה: איך יש הבדלים בין עדות?: אם התורה היא מוחלטת, למה כל עדה פוסקת פי רבותיה? הרי יש תורה אחת?
תשובה: התורה ניתנה לנו וקבעה לחתוך את הדין על פי הסנהדרין, וכאשר הסנהדרין היתה קיימת - היו דיעות שונות אך היתה פסיקת הלכה אחת, פסיקת הסנהדרין. אך מאז שכבר אין סנהדרין ויש ירידת הדורות כל חכם וחכם יכול לפסוק הלכה לפי כללי ההלכה שנתנו לנו רבותינו, כאשר כולם מסכימים על כללי הפסיקה. ובימינו כאשר אין הכרעה חד משמעית (של הסנהדרין) אי אפשר לומר שעדה מסויימת טועה והשניה צודקת, משום שאין לנו הכרעה בין שתי הדיעות - ולכן יש ריבוי פסקי הלכה שונים זה מזה בישראל. ולכן כאשר אישה מתחתנת, היא נוהגת כמנהגי בעלה אף על פי שלפני כן היא נהגה מנהגים אחרים, וגם לפני כן וגם לאחר נישואיה היא נוהגת כשורה ואין סתירה בדבר.
שאלה: מהו סדר פרשיות התורה?: בפרשת השבוע האחרונה פרשת "יתרו" קראנו את עשרת הדיברות. בהמשך ספר שמות נקרא על מעשה חטא העגל. הרי ידוע שקודם היה חטא העגל ולאחר מכן קבלת הלוחות, אז הכיצד סדר זה בתורה?
תשובה: ישנה מחלוקת גדולה בסוגיה זו בין רש"י והרמב"ן. לדעת הרמב"ן: סדר הדברים הינו כפי שכתוב בתורה, פרשיות תרומה ותצווה נאמרו לפני חטא העגל, אחר כך משה רבינו עולה להר סיני וכו' וכשהוא יורד הוא מקהיל את ישראל ואומר את פרשיות ויקהל פקודי. לשיטת רש"י: חטא העגל קדם לפרשיות תרומה תצווה ואין מוקדם ומאוחר בתורה.
שאלה: צביעת שיער בפורים: אני תלמיד ישיבה תיכונית. אני רוצה לצבוע את השיער בפורים. האם זה מותר או אסור?
תשובה: רק צביעה זמנית מותרת. אם הצבע יישאר גם אחרי פורים אין לצבוע את השיער בצבע זה.
שאלה: לברך על מים לאחר שתיית יין?: אדם מזג קצת יין, ברך ושתה פחות משיעור. לאחר מכן שפך עליו משקה שברכתו שהכל. האם יברך שהכל לפני שישתה שוב?
תשובה: אם לא התכוון לפטור את המשקה צריך לברך עליו בנפרד
שאלה: החובה לכבד סבתא: האם חייבים לשמוע בקול סבתא? האם גם זה כיבוד הורים?
תשובה: יש בזה מחלוקת. יש דעה שחייבים בכבוד סבתא על כן מן הנכון לכבד את הסבתא, וגם זה הגיוני מצד מדת דרך ארץ. אלא אם כן הסבתא דורשת דברים לא סבירים.
שאלה: כיבוד הורים ודמי כיס: אני בת 13. רציתי לדעת האם מותר לבקש דמי כיס? אם כן, כיצד מותר לבקש?
תשובה: מותר לבקש דמי כיס בצורה נימוסית ומכובדת. יש להביא בחשבון את מצבם הכלכלי ולא להעמיס עליהם עומס כבד מדי. עם זאת עצתי לך להציע את עצמך כביבי סיטר תמורת ת וכך יהיו לך דמי כיס משלך. עלייך ליידע את ההורים שאת עומדת לעשות זאת ותנמקי להם מה הם צרכייך כדי שיבינו אותך.
שאלה: מסחר הוגן בחברה סלולרית: בחברה סלולרית מסוימת ישנו מסלול לסטודנטים הכולל הטבות מסוימות. נציג השירות של אותה חברה הציע לי להצטרף למסלול למרות שסיימתי את לימודי לא מזמן ולכן תעודת הסטודנט שלי לא בתוקף. הוא טען שזה לא משנה כי לא רואים בצילום את התוקף של התעודה. אין לי מושג למי מיועד הצילום של התעודה. האם מותר לי להצטרף למסלול הסטודנטים או שמדובר בגנבת-דעת?
תשובה: אם נציג השרות מוסמך לקבוע בשם החברה שגם מי שתעודתו פגה יכול לזכות בהטבות אין כאן גנבת דעת, כי הוא פועל על דעת החברה.
שאלה: כיבוד הורים מול מבחנים: לפעמים קורה, שבזמן שאני לחוצה ללמוד למבחן אמא שלי מבקשת ממני עזרה. מה עלי לעשות? האם עלי להקריב חלק מהציון בשביל אמי? אמי מבקשת זאת לא מתוך פינוק אלא מתוך צורך אמיתי. האם זה דומה לבנים שמטפילים בהורים מבוגרים ומקדישים שעות עבודה בשביל זה?
תשובה: הדמיון לבנים המקדישים מזמן עבודתם לצורך טיפול בהוריהם נראה כנכון, אולם גם בנים ייתכן שאינם חייבים להפסיד כסף לשם טיפול בהוריהם אלא אם כן הם יכולים להשלים את שעות העבודה שהחסירו בזמן אחר. בעייתך לפי"ז שונה. אם הפסד הציון הוא קריטי שעלול להשפיע על קבלתך למקום לימודים גבוה וכדו' יש לראותו כהפסד לא הפיך. אולם אם ניתן להשלים הפסד זה בבחינות אחרות אין כאן הפסד בלתי הפיך ואת חייבת לעזור לאימך. כדאי ששתוחחי עם אמך גלויות על בעייתך וייתכן שהאמא עצמה תאמר שלימודייך חשובים לה יותר מעזרתך. אולם גם אז עלייך למצוא זמן ולסייע לאימך במידת האפשר.
שאלה: מעשר תרופות טבעיות: המשנה אומרת שאין לעשר שקדים מרים. אם הוא לוקחם לרפואה, שאמנם אינו נהנה מהם אבל זה מועיל לו מהו הדין?
תשובה: הנאת רפואה אינה הנאת אכילה.
שאלה: קריאת מגילה על ידי נשים - המשך: בהמשך לתשובתך שפורסמה בעניין קריאת מגילה על ידי נשים רציתי לשאול: בקהילתנו מתקיימת באופן מסודר קריאת מגילה שנייה לנשים. הדבר נבע מתוך הצורך של נשים שמתקשות להגיע לקריאה הציבורית שמתקיימת בתפילה (במיוחד בבוקר כשהילדים בבית). האם יש בעייה בכך שאישה תקרא את המגילה לשאר הנשים במצב זה?
תשובה: במקרה זה אין מניעה עקרונית שאישה תקרא מגילה אולם השאלה היא האם הדבר לא עלול להתפרש כחיקוי לפורשות מכלל הציבור רק בכדי שאישה תקרא. עוד בנושא זה.
שאלה: משיכת יתר - המשך: לכת"ר על תשובתו בענין משיכת יתר בשעת הדחק. רציתי להמשיך ולשאול האם כשאדם מבחין במשיכת יתר מחשבונו עליו לעזוב את מקום עבודתו, ליסוע לסניף הבנק שלו הנמצא בעיר אחרת, ללוות כסף ולהשלים את הפער? האם האיסור הוא מדאוריתא? אם כן הוא - מדוע מותר בכלל לשלם את הריבית?
תשובה: אם הריבית נרשמת ע"י הבנק ללא ידיעתו והסכמתו של הלקוח העברה היא של הבנק ולא של הלקוח. אומנם עליו למנוע את הדבר אך אין צורך לבטל לשם כך מעבודתו. אך אם החריגה נעשתה בכוונה המושך עובר גם הוא על איסור ריבית. העברה היא גם בעצם המשיכה וגם בת ואם אפשר להימנע מהת בודאי שאין לשלם. אולם האם יש דרך להימנע מלשלם זאת?
שאלה: כוסות חרס צריכים טבילה?: אני עובדת במשרד אשר בו לא מקפידים על כשרות. אנו משתמשים בכוסות חרס וזכוכית אשר לא עברו טבילה. האם נכון כי כוסות חרס אינם זקוקים לטבילה והאם יש בעיה לשתות בכוסות הזכוכית?
תשובה: כוסות חרס שאינם מצופים זכוכית אינם צריכים טבילה. אולם, אם השכבה החלקה המבריקה עשויה זכוכית יש להטביל ללא ברכה.
שאלה: בישול מעשי שאינו הלכתי - המשך: בהמשך לשאלתי בעניין חימום על הפלטה בשבת לאחר בישול במיקרוגל. האם למעשה יש לומר ספק דאורייתא לחומרא ולאסור?
תשובה: הדבר דומה קצת למחלוקת של בישול אחר אפייה שיש מתירים.
שאלה: מתי לומר תפילת הדרך?: אני גר בת"א ונוסע יום יום לעבודה בלוד. האם צריך לומר תפילת הדרך? באיזה שלב של הנסיעה?
תשובה: כשאתה יוצא מתחום הבינוי של העיר (כשמותר לנסוע במהירות גבוהה יותר).
שאלה: נגיעה ידידותית, למה לא?: זה ברור לי שיש בעיה בנגיעה בגברים אך מדוע חל האיסור בנגיעה ידידותית כגון לחיצת יד וכד?
תשובה: רק שמירת מרחק מוחלטת יכולה למנוע גלישה לדברים אסורים.
שאלה: סעודת פורים לירושלמים: אני ירושלמית. בשושן פורים אני מוזמנת מחוץ לירושלים לבת מצווה. האם הארוחה שתוגש לי תוכל להיחשב לי כסעודת פורים?
תשובה: ירושלמים יכולים לאכול את סעודת פורים של יום שושן פורים גם מחוץ לירושלים אך מן הראוי לעשות בסעודה היכר שהיא סעודת פורים ולומר שזו סעודת פורים וגם בת מצוה.
שאלה: האם לקבל תרומה מבנק הזרע?: בימינו מתרבים הילדים שנולדו לנשים פנויות כתוצאה מתרומת זרע של יהודים מבנקי הזרע בבתי החולים בארץ. האם הילדים הללו הינם ספק ממזרים? האם יהיו פסולי חיתון בבגרותם? אם כן, האם הפסילה תהיה לכל אדם או רק פסילה של בת כזו לכהן? האין חשש שיעברו על העריות בשוגג בבגרותם? (נניח שתתעורר אהבה בין בן כזה לבין אחותו למחצה, ואין הוא יודע שהיא אחותו). מה תעשה הרבנות, כשאדם כזה יבקש להנשא?
תשובה: בוודאי שהילדים הינם פסולי חיתון משום שאיננו יודעים מי האבא ולכן אפילו אם האמא הינה לא נשואה - יכול להיות שהאבא הינו ממזר ולכן הילד ה הינו ספק ממזר, וכן עוד בעיה שנוצרת היא איסור נישואי אחים, שהרי איננו יודעים מאיזו משפחה תורם הזרע הגיע ולכן הילד כשיגדל יהיה אסור לכל ישראל שמא יישא את אחותו ח"ו. הפיתרון היחיד לילד כזה זה להתחתן עם גיורת. כל אדם המבקש להנשא - הרבנות בודקת מי הם הוריו, ואדם שלא יודע מי הם הוריו - אסור להינשא לכל ישראל. מה דין תרומת זרע מגוי?
שאלה: תפילה לאחר תיקון חצות: אני רגיל לומר כל תקון חצות ואחר-כך להמשיך לתפילה בבית הכנסת. ישנם זמנים שאני מסיים לומר תקון חצות עוד לפני עלות השחר. האם עלי להמתין לעלות השחר בשביל להתחיל בתפילה ("ותתפלל חנה וכו."), או שאני לא חייב לחכות לעלות השחר?
תשובה: מי שאומר תיקון חצות ראוי לו להדר בזמני התפילה ולהתפלל כוותיקין בזמן נץ החמה. אין להקדים את תפילת שחרית לפני עלות השחר ואין להתעטף בטלית לפני שמכיר את חברו במרחק של ד' אמות וזמן זה הוא קרוב לשעה לפני הנץ.
שאלה: ציצית מכונה - כשרה?: לאור פרסום המאמר בענין ציצית מכונה רציתי לשאול את הרב על סמך כשכתב שאין שום גוף או פיקוח המפקח על יצור הציציות? האם זהו גדר הלכתי? אם מתעורר ספק עד כמה צריך לחשוש לו?
תשובה: קשה לתת כאן גדרים הלכתיים, מפני שקשה להגדיר את עוצמת הספק שהתעורר. אולם ברור שהתעורר ספק, וכיוון שכך, אין לקנות ציצית מכונה שאין עליה עדות שהיא כשרה. מה עוד שיש אחרונים שסוברים שאין להכשיר בכלל ציצית מכונה, ואם יש עוד ספק, יש כאן ספק ספיקא, וצריך להחמיר.
שאלה: הטבלת סכו"ם עם חלודה.: בעזרתו יתברך מצאתי בביתי סט של סכום, תוצרת חוץ, שלא זכור בדיוק אם נטבל. על הסכום היו סימני טיפות יבשות, וסביר להניח שעוד לא עשו בו שימוש מאז קנייתו. יש לציין כי היו עליו גם סימני חלודה מעטים. כדי "לצאת ידי חובה" טבלתי אותו, לאחר נסיון מועט להוריד את החלודה. האם מותר להשתמש בו כעת? אם אי אפשר להשתמש, והשתמשתי בו בבישול וכו, האם הסירים טריפה?
תשובה: יש להוריד את החלודה ולהטביל את הסכו"ם ללא ברכה. מה שהשתמשתם בסכו"ם מותר באכילה.
שאלה: ת ריבית על חשבון חשמל: האם יש איסור לשלם חשבונות חשמל וכד כשעל כל איחור בת גובים ריבית בשיעור מסויים?
תשובה: אם יש לחברת החשמל התר עיסקא מותר לשלם את הקנסות.
שאלה: "מחצית השקל" בקופות צדקה: העמותה הפועלת למען שחרור פולארד הדפיסה קופות שאמורות להיות מוצבות בביה"כ לצורך איסוף כספי מחצית השקל. העירו לנו כי העובדה שעל הקופות כתוב "מחצית השקל" ולא "זכר למחצית השקל" יוצרת בעייה הלכתית. האם נכון הדבר? יצויין שהמילים "מחצית השקל" אינן מופיעות ככותרת הכיתוב שעל הקופה אלא בתחתיתה - עיקר הכיתוב עוסק בפולארד ובמצות פדיון שבויים.
תשובה: אכן צריך להקפיד ולומר זכר למחצית השקל. עדיין אפשר להודיע לציבור שאין המדובר במחצית השקל עצמה אלא רק בזכר.
שאלה: חנטה של עצים: ידוע לי שישנה מחלוקת לגבי מהי חנטה. א. מה ההלכה בעניין? ב. איך אני יכול להשיג טבלה של תאריכי חנטה של עצים?
תשובה: א. בעניין החנטה נחלקו הראשונים והרמב"ם: לדעת הראשונים החנטה היא תחילת הופעת הפרי, ולדעת הרמב"ם סוף הגידול, קרי תחילת ההבשלה. אין הכרעה ברורה. השולחן ערוך כדרכו במצוות התלויות בארץ מעתיק את הרמב"ם, והפוסקים לא הכריעו בצורה ברורה, ולכן יש לדון לכל מקרה לגופו. כלומר, בעניין ערלה יש להחמיר כשיטת הראשונים, שכן ספק דאורייתא לחומרא. בעניין תרומות ומעשרות תלוי מה השאלה. עיין במאמרו של הרה"ג יעקב אריאל שליט"א בשו"ת באהלה של תורה ח"ד סי' לט. ב. לגבי לוח, ביקשתי מהמדריך החקלאי מר מאיר פרנקל להכין לי לוח כזה עפ"י התאריך הלועזי, ועוד חזון למועד אפשר לבקשו בעוד שבועיים שלוש לדוא"ל mahon inter.net.il בברכת התורה והארץ, הרב יואל פרידמן.
שאלה: כיסוי ראש לגרושה: אמי גרושה כ- 4 שנים אחרי 20 שנות עגינות מצד הבעל - אשר סירב בעקביות לתת לה גט. היא כבת 50 ולכן שאלת מציאת זיווג שני לא תקף כאן כ"כ. אימי טוענת, כי אחרי הסבל שהיא עברה היא איננה מוכנה ללכת עם כיסוי ראש בגלל הסיבה שהיא רואה עדיין כאילו בעלה ממשיך להתעמר בה למרות שהיא גרושה - שהרי כפועל יוצא מכך שהייתה נשואה היא חייבת בכיסוי ראש. אימי מעולם לא הלכה עם כיסוי ראש, גם בתקופת נישואיה (חוסר ידיעה), ועכשיו אחרי 25 שנים מתווסף גם קושי ההסתגלות בגילה למשהו חדש שאף פעם לא עשתה. למרבה האירוניה היא צריכה לעשות זאת דווקא כשהיא גרושה. האם יש מקום להקל לה ללכת בלי כיסוי לאור הסבל שהיא עברה (בתפילות ובברכות היא כן שמה כיסוי ראש)?
תשובה: יש לבאר לה שאילו לא היו לה ילדים, הרי שרק מפני שהיתה נשואה היא צריכה לכסות את הראש, אבל כיוון שיש לה ב"ה ילדים, הרי שעיקר מה שהיא תכסה את ראשה מפני שהיא אמא, שזה כבר הרבה יותר מלהיות נשואה בלא ילדים. אמנם אין ללחוץ עליה לכסות את ראשה, הואיל וגם לפני כן לא הלכה עם כיסוי ראש. אלא תתרגל קודם לקיים את כל שאר המצוות. ומתוך כך תגיע בעצמה לכך שתרצה לכסות את ראשה.
שאלה: תפילין למי שיש לו שבר: יש לי שבר ביד שמאל, אבל בחלק התחתון של היד, אחרי המרפק. האם להניח תפילין ביד שמאל או ימין? אם להניח בימין, מה לעשות עם הקשר של יו"ד היוצא כלפי חוץ?
תשובה: עליך להמשיך ולהניח תפילין כהרגלך על יד שמאל. עיקר המצוה הוא שהבית יהיה מונח על הקיבורת. את הרצועות אתה יכול לכרוך על הגבס. כריכות אלו אינן מעכבות את המצוה. רפואה שלמה.
שאלה: אולטרא סאונד - במופלא ממך אל תדרוש?: כאשר אשתי הייתה בהריון, והלכנו להבדק בבדיקת האולטרא סאונד, היה שלט במקום אשר הציע להורים "לראות את העובד בתלת מימד ואף לצלמו בתלת מימד הן בוידאו והן בתמונות צבעוניות". האם אין כאן משום "אל תחקור במופלא ממך"?! הרי העובר אמור להיות דבר שלא יודעים בדיוק כיצד הוא נראה עד שלא נולד. או שמא נאמר מאחר שהטכנולוגיה מאפשרת זו, אין כל חשש להוציא צילומים כאלו?
תשובה: אין כל בעיה הלכתית באולטרסאונד. אדרבה יש בו בכדי להציל חיים. מופלא הוא דבר שאין אדם יכול להשיג בשכלו כגון מה לפנים ומה לאחור.
שאלה: כאבי עינים בצום: האם אדם שעיניו כואבות חייב לצום? מאיזה צומות הוא פטור?
תשובה: נחלקו הפוסקים אם תענית אסתר הינה חובה מדברי קבלה, מדברי סופרים, או שהיא חובה מכח המנהג, ולכן הקלו שאפילו מי רק שכואבות עיניו, אם מצטער הוא מאוד, פטור הוא מן התענית. ואף שיש מן הפוסקים האחרונים שכתבו שצריכים להשלימה כשיבריאו, כבר כתבו פוסקי דורנו (הגר"ע יוסף, הגר"מ אליהו, הגר"ש ישראלי, הגר"א נבנצל ועוד) שפטורים מלהשלים תענית זו. הרב רואי מרגלית.
שאלה: גוי שגדל כיהודי - יהודי?: בן לאב יהודי, גדל כיהודי (ברית מילה, בר מצווה וכו ) אך אמו לא היתה יהודיה אלא נתגיירה כשהיה ילד וגידלה אותו כיהודי. האם עפ"י ההלכה הוא יהודי?
תשובה: ע"פ ההלכה הוא אינו יהודי, אך במקרה שלו אם ירצה להתגייר התהליך יהיה מהיר וקל, כיון שהוא חי כיהודי ומכיר דברים בסיסיים ביהדות, וכן כיון שהוא מהול כבר יזדקק רק לטבילה. הרב רואי מרגלית.
שאלה: הפעלת מזנון בשבת: הוצע לי להפעיל מזנון של בריכה הפועלת 7 ימים בשבוע. האם יש פתרון הלכתי להפעלה בשבת? בעלי המקום עומדים על כך שהוא יפעל בשבת אך כמובן שאינני מעוניין.
תשובה: אין שום היתר להפעיל את המזנון בשבת.
שאלה: כיסוי ראש - הלכה או קבלה?: האם ההיתר של הגר"מ פינשטיין שנשים יכולות להוציא שיער כדי 64 סמ"ר הוא היתר לכתחילה? האם יש עוד פוסקים הפוסקים כך? כיצד ראוי לנהוג?
תשובה: לפי ההלכה זהו היתר לכתחילה. רק לפי הזוהר יש להסתיר את כל השיער ואין חובה להדר כזוהר אלא ליחידי סגולה. הזוהר אינו מחייב את כל הציבור. רק לומדי זוהר המבינים את סודותיו נוהגים על פיו. אמנם היו מקומות שמנהג הזוהר התפשט והדבר הפך להיות נורמה כללית מחייבת. אולם בארץ נוהג זה לא התפשט ולכן הנוהג עפ"י ההלכה נוהג לכתחילה כעיקר הדין.
שאלה: הפרדוכס של תלמוד התורה: כידוע הרמב"ם בחוכמתו התנגד לתלמוד תורה כמקצוע מכיוון שהוא ידע שדבר זה עלול להוריד את קרן הדת. מאידך, בזמן הזה ישנו היתר לקבלת שכר תמורת תלמוד תורה מטעמים שונים. כיצד ניתן לדעת הרב לפתור פרדוכס זה?
תשובה: הרמב"ם אכן כותב שפרנסה מן הצדקה מורידה את קרן הדת, אך בימינו כמו שיש מלגות ללימודים אקדמיים - בגלל רצון הציבור לכך, כך יש גם "מלגות" של הציבור הדתי ללומדי התורה, בכדי שבחורי הישיבה יעלו במעלות הקודש על ידי לימוד רצוף של יום שלם של תורה ואחר כך בבא הזמן אותם בחורים יוכלו לתרום בחזרה לציבור ויהיו רבנים ומורי הוראה וכו'. ואין זה דומה למה שהרמב"ם מדבר עליו משום שהרמב"ם מדבר על לומדי תורה שהציבור לא מביא להם כסף מיוזמתו, ואז לומדי התורה היו מסתובבים ומבקשים תרומות  אך בימינו הציבור בא אל הבחורים ואומר להם שיישבו וילמדו והציבור ידאג להם. לתשובת הרב זלמן ברוך מלמד לתשובת הרב אליעזר מלמד.
שאלה: מה לעשות עם מתאבד?: האם זה נכון שהתאבדות בגלל ייסורים קשים אסורה לפי התורה? האם כשאדם רוצה לשים קץ לחייו בגלל סיבות אישיות אני צריך למנוע את זה ממנו בצורה פיזית?
תשובה: אכן, אסור להתאבד בשום מקרה, אף לא בשל ייסורים קשים. הקב"ה הביא לאדם חיים ואסור לאדם לכפור ברצונו של הי"ת, כאשר הקב"ה יחליט ליטול את חייו של האדם הוא ייקח ממנו את נשמתו. ולכן צריך למנוע מכל אדם מלהתאבד גם בצורה פיזית אפילו שהאדם סובל ייסורים קשים.
שאלה: תרומה בעילום שם: נניח שתרמתי גמרא לספריית בית הכנסת. למה אני צריך לציין שהתרומה לע"נ פלוני? אני מעדיף לתרום באנונימיות.
תשובה: אם אתה רוצה שהלימוד יהיה לעילוי נשמתו של פלוני אתה חייב לציין זאת. עוד בנושא זה.
שאלה: תפילה ביחיד בזמן או במניין אחרי הזמן?: במקרה של קושי אוביקטיבי גדול להתפלל בשעה מוקדמת תפילת מנחה, האם מותר להתפלל תפילה ביחיד בזמן שנקבע לכתחילה לפי ההלכה במקום תפילת רבים בזמן המוגדר כבדיעבד?
תשובה: תפילה במניין חשובה יותר מאשר תפילה במנחה קטנה. ולשם נוחות אין להיעדר מתפילה במניין. במקום שבו יש מניין אחד, הפורש ממנו על סמך איזה טעם, נחשב לא רק כמי שמבטל את מצוות התפילה במניין אלא גם כפורש מהציבור. לפיכך תלך להתפלל במניין, אם מחמת אונס לא תצליח, הרי זה כשאר תפילות שלעיתים אדם אינו מצליח להגיע למניין.
שאלה: "שותפות" ואי שמירת שבת: במסגרת עבודתינו בעלי ואני מקבלים "אחזקת רכב". הרכב שייך לאמו של בעלי, רשום על שמינו, מצוי ברשותנו רוב השבוע למעט סופי שבוע ושרוב התיקונים על חשבוננו. לצערנו אמו אינה שומרת שבת וקורה שהיא נוסעת בשבת ברכב ה"משותף". האם אנו שותפים לדבר עבירה? האם מותר לנו ליהנות מתשלומי אחזקת הרכב הזה?
תשובה: אם הרכב שלה בעקרון, האחריות על נסיעותיה אינה עליכם. אולם אם אתם משלמים ביטוח לכל השבוע כולל שבת נמצא שאתם שותפים ומסייעים לדבר עברה. עליכם לשלם ביטוח לששה ימים בלבד. עליכם להסביר לה שאינכם יכולים לקחת אחריות על נסיעותיה בשבת. ואם היא רוצה לנסוע, עליה לעשות זאת על אחריותה הבלעדית.
שאלה: לימוד תורה במצבים שונים: ברצוני לשאול האם ישנן הכנות מיוחדות שצריך לבצע לפני לימוד תורה בבית? האם נדרש לחבוש כיפה או ציצית? האם ניתן ללמוד ללא נעליים? האם יש ליטול ידיים לפני כן ומה מברכים? האם ניתן ללמוד במטבח? ספרי התורה בביתי גלויים, האם יש לשמור על צניעות מסוימת?
תשובה: א. יש ללבוש כפה ובגדים. ב. ניתן ללמוד ללא ציצית או נעליים. ג. אין צורך לטול ידיים אא"כ הם לא נקיות או נגע במקומות המכוסים שבגופו וכמובן בלי ברכה. ד. ניתן ללמוד במטבח. ה. אין הבדל בין אם יש ספרים או לא, יש לשמור בכל מקרה על צניעות של לבוש מינימלי גם כשמסתובבים בבית ואין אף אחד. הרב רואי מרגלית.
שאלה: חנוכת בית ביום השנה: בשבוע הבא חל יום השנה לפטירתו של בעלי. עברנו לדירתנו זמן קצר לפני פטירתו ולא עשינו חנוכת בית. האם אפשר ומותר לעשות חנוכת בית ביום השנה כשממילא מתכנסים בבית מנין גברים לסעודת מצוה ולימוד משניות? האין טעם לפגם?
תשובה: אפשר לעשות חנוכת הבית ביום השנה ולהזכיר כי היה לנפטר חלק במעבר ובודאי הוא שמח במרומים שאתם גרים בדירה החדשה. כל ענינה של מסיבת חנוכת בית היא לחנוך את הבית בדברי תורה כדי שמהתחלה זה יהיה האופי של הבית בית שחי על פי התורה ושיהיו בו תמיד שמחות של מצוה.
שאלה: הדרכת בנים בשבילי הארץ: בעזרת ה בשנה הבאה אני אדריך יהדות וטיולים במסגרת השרות הלאומי. האם יש בעיה הלכתית בכך שאני אדריך בנים?
תשובה: אכן יש בעיה. וככל שגיל המטיילים עולה הבעיה מחריפה. לדוגמא, לא מומלץ שבוגרת מכללה בשנות העשרים שלה תלמד בנים בכיתות עליונות בבי"ס תיכון. בטיול יש אוירה חופשית יותר והבעיה מחריפה. עם זאת זהו מפגש חד-פעמי. העיקר לשמור על הצניעות בלבוש בדיבור ובהתנהגות
שאלה: בת מצווה בימי ספירת העומר: האם מותר לערוך שמחת בת מצווה בימי ספירת העומר כשיום ההולדת חל באיסרו חג של פסח אך המשפחה מעוניינת לערוך את השמחה באחד מימי הספירה שלאחר אסרו חג?
תשובה: אפשר לחוג את שמחת בת המצווה, אף בימי ספירת העומר (אפילו שיום ההולדת חל באיסרו חג), אך ללא ליווי של כלי נגינה.
שאלה: קריאת מגילה על ידי נשים: האם אישה יכולה להוציא נשים בקריאת המגילה והאם ראוי לנשים לארגן מניין נפרד על מנת שאישה תוכל להוציאן ידי חובה?
תשובה: אישה יכולה להוציא אישה אולם לא גבר. מצות קריאת מגילה מחייבת פרסומי ניסא גדול ככל שאפשר. לכן אין לראות בעין יפה פרישה של נשים מהציבור רק בכדי שאישה תקרא להן. מגמה זו, של יצירת מניינים נפרדים נובעת משיקולים צדדיים לא הלכתיים. עוד בנושא זה.
שאלה: כניסה וקניה בחנות לא כשרה: האם בתור בחורה דתית מותר לי להכנס לסופר לא כשר ולקנות שם מוצרים כשרים, או מוצרים לא כשרים בשביל הבוס שלי?
תשובה: אכן, עדיף שלא תיכנסי לחנות זו כלל, ואם את יכולה להתחמק (או לבקש מהבוס שלא יישלח אותך לשם) תבא עלייך ברכה.
שאלה: הפעלת מזגן בשבת: האם מותר בשבת לומר לגוי להדליק מזגן בשבת?
תשובה: כשהסבל גדול מותר לומר לנוכרי להפעיל מזגן בשבת.
שאלה: הטרפת כבד בטעות: חתכתי כבד שתי וערב, ריססתי עליו מעט מלח, ובטעות השהיתי אותו כ- 15 דקות ורק לאחר מכן צליתיו. האם ההמתנה בין המליחה לצלייה מטריפה את הכבד? האם קיים הבדל בין הפסיקה האשכנזית לספרדית במקרה המדובר?
תשובה: אם זה היה בתוך כלי והצטבר שם דם - זו בעיה. אך אם זה היה בתוך כלי והיה בו שיפוע או כלי שהיו בו חורים ולא הצטבר שם דם אז זה מותר. לעניין זה אין הבדל בין הפסיקה האשכנזית לספרדית ובכל מקרה אם זה לא היה כבוש בתוך דם - זה מותר.
שאלה: פתיחת שקית חלב בשבת: האם מותר לפתוח שקית חלב בשבת ע"י גזירת קצה השקית במספרים? אם לא איך יש לעשות?
תשובה: אין לחתוך חיתוך יפה ובודאי שלא במספרים, אפשר בסכין או בשיניים.
שאלה: משאיל יכול לדרוש את החפץ לפני הזמן?: חפץ מסוים הושאל לי מחברי. החפץ שייך לאביו של החבר והושאל ברשותו. לפני תום תקופת ההשאלה אחד מבני משפחתו של חברי נזכר שהוא זקוק לחפץ זה. האם מבחינה הלכתית מותר לחברי לקחת ממני את החפץ לפני תום תקופת ההשאלה? האם מבחינה מוסרית אני צריך להחזיר את החפץ לאותו בן משפחה שזקוק לו?
תשובה: מעיקר הדין החפץ שאול לך לכל זמן הההשאלה, אך מבחינה מוסרית אם המשאיל זקוק לחפץ בתוך הזמן, מן הראוי להחזיר לו ברגע שהוא זקוק לו.
שאלה: ילדים בקריאת המגילה: האם מותר להביא ילדים מחופשים לקריאת המגילה? האם יש צורך להביא מגילה כשרה ולקרוא עם שליח הציבור? האם יש לארגן קריאה חוזרת כשהילדים לא נמצאים?
תשובה: יש לחנך את הילדים לקריאת המגילה בתנאי שיקשיבו ולא יפריעו יתר על המידה. אין צורך לחזור על הקריאה שנית. רצוי להביא מגילה כשרה ומי שאין לו, עוקב מילה במילה עם הקורא.
שאלה: מה עושים כשיש רעידת אדמה?: האם יש עדות בתורה למה שקרה היום (רעידת האדמה)? האם הרעידה מבשרת או מרמזת לנו משהו?
תשובה: כשיש רעידת אדמה מברכים בשם ומלכות "ברוך אתה ה' אלוקינו מלך העולם עושה מעשה בראשית". כל דבר שקורה בעולם יש לו סיבה, וגם כשיש רעידת אדמה יש בזה רמז שאולי הקב"ה רוצה שנתעורר ושלא נרגיש כ"כ בטוחים בעצמנו. כי כשאדם עומד על קרקע מוצקה ופתאום מתחיל לרעוד הוא נזכר שיש מישהו למעלה שמנהל את המציאות. הרב רואי מרגלית.
שאלה: מכשיר שמיעה בשבת: מכשיר שמיעה מה דינו בשבת והאם מותר לבוא איתו לבית הכנסת?
תשובה: אין להפעיל את המכשיר בשבת. עליו להיות מופעל מערב שבת. מותר להגביר את עוצמת הקול ולהנמיכה. בכדי למנוע תקלות מן הראוי להשתמש בשבת במצבר חדש שלא ייגמר באמצע השבת. מותר לבוא לביהכנ"ס עם המכשיר ע"מ לשמוע את קריאת התורה והתפילה.
שאלה: ברכת כהנים בלי גרביים: האם מותר לעלות לברכת כהנים בלי גרביים?
תשובה: במקום שהדבר פוגע בכבוד הציבור יש לגרוב גרביים. לתשובת הרב דב ליאור. דין שליח ציבור ללא גרביים.
שאלה: האם מותר לבת להתחפש לבן?: האם מותר לבת בפורים להתחפש וללבוש בגדים של בן כחלק מ"נהפוך הוא"?
תשובה: נהפוך הוא נאמר על שליטת היהודים בשונאיהם ולא להפך חלילה. יה"ר שנזכה לכך גם בימינו. אי לכך פורים הוא חג גדול בו יש להודות לה' על קיומו המופלא של עם ישראל למרות השנאה הנוראה אליו בכל הדורות, בקריאת המגילה כהלכתה בלילה וביום, במשלוח מנות ומתנות לאביונים ובמשתה ושמחה כהלכה באוירה תורנית הולמת. גם נערה צעירה חייבת בכל מצוות החג בעצמה. ממילא מובן שיש לשמור על כל גדרי ההלכה גם ודווקא בפורים. לבוש של בנים לבנות וכן להפך (רק אם הוא צנוע) מותר רק אם הוא נחוץ לצורך היום כגון להצגה מתאימה לרוחה של תורה וכדו'.
שאלה: להעיר להורים שאסור? : יש לי שתי שאלות בכיבוד הורים: א. אם אבא שלי לא מקפיד על מנהג כמו לבישת כיפה. זה מסוג הדברים שצריך להעיר לו? אם כן כיצד יש להעיר לו? ואם הוא לא מקבל? ב. אם ההורים מבקשים ממני לעשות משהו שאסור לעשות, והם חושבים שזה מותר כמו מוקצה בשבת וכד מה עלי לעשות?
תשובה: א. בן לא מעיר להוריו בצורה ישירה אלא רק בצורת שאלה מנומסת ללא התרסה או פגיעה, כגון: אבא, מדוע אינך חובש כיפה? אם האב מתחמק או מתרגז לא להעיר לו יותר. ב. אין לבן לקיים את הוראת ת הוריו בדבר אסור. יש להסביר להם בנמוס שהדבר אסור ואין לקיימו. יש מקרים שבהם אפשר לטלטל מוקצה כגון כלאחר יד.
שאלה: כיבוד הורים שמציקים בפלאפון: כשאני יוצאת מהבית אמא שלי מתקשרת אלי כל עשר דקות וזה נורא מציק לי. מה עלי לעשות. כבר כמה פעמים צעקתי עליה, וזה לא עזר. מה מותר לי לעשות?
תשובה: על אמא לא צועקים. מנסים להסביר לה. אם אינה משתכנעת יש להבין אותה. היא מן הסתם דואגת לך.